
 straipsnis. 
Papildyti 2 straipsnį 6 dalimi:
„. Kitos šiame įstatyme vartojamos sąvokos suprantamos taip, kaip apibrėžiamos Lietuvos Respublikos valstybės ir tarnybos paslapčių įstatyme ir Lietuvos Respublikos įstatyme „Dėl užsieniečių teisinės padėties“.“

 straipsnis. 
Pakeisti 4 straipsnį ir jį išdėstyti taip:
„ straipsnis. 
. Tyrimo subjektai yra šios valstybės institucijos:
) Vidaus reikalų ministerijos įgaliotos institucijos;
) krašto apsaugos sistemoje – Antrasis operatyvinių tarnybų departamentas prie Krašto apsaugos ministerijos;
) Valstybės saugumo departamentas;
) Finansų ministerijos įgaliota institucija;
) Specialiųjų tyrimų tarnyba;
) Vadovybės apsaugos tarnyba.
. Šio įstatymo 5 straipsnio 2 dalyje nustatytais atvejais tyrimo subjektai tiria poligrafu tuos asmenis, kurių veikla yra susijusi su įslaptintos informacijos naudojimu, apsauga ar susipažinimu su ja:
) atitinkamos institucijos valstybės tarnautojus, darbuotojus, dirbančius pagal darbo sutartis, pareigūnus ir karius, asmenis, atrinktus tarnybai ar darbui šiose institucijose, tiekėjų – juridinių asmenų, kitų organizacijų ar jų padalinių, turinčių tiekėjo patikimumo pažymėjimą ar pretenduojančių tokį pažymėjimą gauti, darbuotojus bei tiekėjus – fizinius asmenis, turinčius ar pretenduojančius gauti tiekėjo leidimą dirbti ar susipažinti su įslaptinta informacija, kriminalinės žvalgybos slaptuosius dalyvius, taip pat asmenis, esančius žvalgybos slaptaisiais bendradarbiais ar pretenduojančius jais tapti;
) valstybės tarnautojus, darbuotojus, dirbančius pagal darbo sutartis, pareigūnus ir karius, asmenis, atrinktus tarnybai ar darbui, taip pat kriminalinės žvalgybos slaptuosius dalyvius, jeigu to prašo kitos Lietuvos Respublikos valstybės institucijos arba sprendimą tikrinti priima tyrimo subjektai, atliekantys asmenų, turinčių ar pretenduojančių gauti leidimą dirbti ar susipažinti su įslaptinta informacija, tikrinimą.
. Šio įstatymo 5 straipsnio 3 dalyje nustatytais atvejais tyrimo subjektas, nurodytas šio straipsnio 1 dalies 3 punkte, vykdydamas Lietuvos Respublikos įstatyme „Dėl užsieniečių teisinės padėties“ nustatytas funkcijas ir užtikrindamas užsieniečių buvimo, gyvenimo Lietuvos Respublikoje ir vykimo per Lietuvos Respublikos teritoriją kontrolę, gali tirti poligrafu užsieniečius.“

 straipsnis. 
Pakeisti 5 straipsnį ir jį išdėstyti taip:
„ straipsnis. 
. Tyrimo tikslas – patikrinti šio įstatymo 4 straipsnio 2 ir 3 dalyse nurodytų asmenų ir jų suteiktos arba atitinkamų valstybės institucijų surinktos informacijos, susijusios su šiame straipsnyje nurodytais asmenimis ir jų aplinka, patikimumą.
. Asmenys, nurodyti šio įstatymo 4 straipsnio 2 dalyje, gali būti tiriami šiais atvejais:
) siekiant patikrinti, kai yra pagrindo manyti, ar asmuo nenuslėpė arba nepateikė melagingų duomenų apie Valstybės ir tarnybos paslapčių įstatymo 17 straipsnio 2 dalyje numatytas aplinkybes, dėl kurių asmuo negali būti laikomas patikimu ir lojaliu Lietuvos valstybei;
) vykdant kontržvalgybą;
) vertinant kriminalinės žvalgybos slaptųjų dalyvių ir (ar) jų pateiktos informacijos patikimumą;
) vertinant pareigūnų, vykdančių saugomų asmenų apsaugos užtikrinimo funkcijas, patikimumą, taip pat vertinant, ar nėra priežasčių, dėl kurių galėtų kilti grėsmė saugomų asmenų saugumui;
) tiriant nusikalstamas veikas ir vykdant jų prevenciją, tiriant kitus teisės pažeidimus, jeigu šios veikos ir kiti pažeidimai yra susiję su nustatytos darbo, susipažinimo su įslaptinta informacija ar tokios informacijos naudojimo bei saugojimo tvarkos pažeidimu;
) kai yra pagrindas manyti, kad asmeniui daromas neteisėtas poveikis, turintis reikšmės nustatytai susipažinimo, darbo su įslaptinta informacija tvarkai, tokios informacijos naudojimui bei saugojimui;
) asmeniui pateikus prašymą atlikti pakartotinį tyrimą.
. Asmenys, nurodyti šio įstatymo 4 straipsnio 3 dalyje, gali būti tiriami šiais atvejais:
) kai Lietuvos Respublikos įstatymo „Dėl užsieniečių teisinės padėties“ pagrindu siekiama atlikti jų keliamos grėsmės valstybės saugumui vertinimą;
) asmeniui pateikus prašymą atlikti pakartotinį tyrimą.“

 straipsnis. 
. Pakeisti 7 straipsnio 1 dalį ir ją išdėstyti taip: 
„. Sprendimą dėl tyrimo atlikimo, atsižvelgdamas į šio įstatymo 5 straipsnyje nustatytus tyrimo tikslą ir atvejus, priima tyrimo subjekto vadovas arba jo įgaliotas asmuo. Sprendime atlikti tyrimą nurodoma: asmens, kuriam skiriamas tyrimas, vardas, pavardė, tyrimo tikslas ir pagrindas (šio įstatymo 5 straipsnio 2 ar 3 dalyje nurodytas atvejis). Tyrimo specialistas arba kitas tyrimo subjekto vadovo įgaliotas asmuo su sprendimu atlikti tyrimą asmenį, kuriam skiriamas tyrimas, supažindina pasirašytinai ir kartu paskiria tyrimo laiką ir vietą.“
. Pakeisti 7 straipsnio 2 dalį ir ją išdėstyti taip:
„. Prašymą atlikti tyrimą šio įstatymo 4 straipsnio 2 dalies 2 punkte nurodytiems asmenims ir medžiagą apie tiriamą asmenį tyrimo subjekto vadovui ar jo įgaliotam asmeniui pateikia valstybės institucijos, kurioje tarnauja, dirba ar yra atrinktas tarnauti, dirbti tiriamas asmuo, vadovas arba jo įgaliotas asmuo. Tyrimo subjekto vadovas arba jo įgaliotas asmuo prašymą atlikti tyrimą išnagrinėja ne vėliau kaip per 5 darbo dienas nuo jo gavimo dienos ir apie priimtą sprendimą raštu informuoja prašymą pateikusį asmenį. Priėmus sprendimą tyrimo neatlikti, nurodomos motyvuotos tokio sprendimo priėmimo priežastys. Prašymas atlikti tyrimą neteikiamas šio įstatymo 5 straipsnio 2 dalies 1 punkte nustatytu atveju, kai tyrimo subjektai atlieka asmenų, turinčių ar pretenduojančių gauti leidimą dirbti ar susipažinti su įslaptinta informacija, tikrinimą.“

 straipsnis. 
Pakeisti 8 straipsnio 4 dalį ir ją išdėstyti taip:
„. Šio straipsnio 3 dalies 3 punkte numatytais atvejais tyrimo specialistas apie tyrimo nutraukimą, nurodydamas priežastis, nedelsdamas raštu praneša tyrimo subjekto vadovui arba jo įgaliotam asmeniui, kuris priima sprendimą pakartoti tyrimą arba jį nutraukti. Tyrimo subjekto vadovo arba jo įgalioto asmens sprendimas pakartoti tyrimą dėl šio įstatymo 4 straipsnio 2 dalies 2 punkte nurodytų asmenų arba jį nutraukti turi būti suderintas su prašymą atlikti tyrimą pateikusiu asmeniu.“ 


 straipsnis. 
Pakeisti 9 straipsnio 2 dalį ir ją išdėstyti taip:
„. Asmuo, kuris buvo tiriamas poligrafu, per vieną mėnesį nuo susipažinimo su galutine tyrimo išvada dienos gali kreiptis į kitą tyrimo subjektą, prašydamas atlikti pakartotinį tyrimą. Galutinį sprendimą dėl tokio prašymo priima tyrimo subjekto, kuriam buvo pateiktas prašymas atlikti pakartotinį tyrimą, vadovas arba jo įgaliotas asmuo.“

 straipsnis. 
Pakeisti 10 straipsnį ir jį išdėstyti taip:
„ straipsnis. 
Tyrimo išvada yra naudojama kaip papildoma informacija, apibūdinanti tiriamą asmenį ir jo aplinką. Jeigu asmens, nurodyto šio įstatymo 4 straipsnio 2 dalyje, tyrimo išvada yra neigiama, sprendimas dėl leidimo dirbti ar susipažinti su įslaptinta informacija išdavimo ar turėto leidimo panaikinimo priimamas atsižvelgiant į visą turimą informaciją apie tiriamą asmenį ir jo aplinką, o jeigu šis asmuo atsisako tirtis poligrafu, jam leidimas dirbti ar susipažinti su įslaptinta informacija neišduodamas ar turėtas panaikinamas Valstybės ir tarnybos paslapčių įstatymo nustatytais atvejais ir tvarka. Jeigu asmens, nurodyto šio įstatymo 4 straipsnio 3 dalyje, tyrimo išvada yra neigiama, išvada dėl jo keliamos grėsmės valstybės saugumui daroma atsižvelgiant į visą turimą informaciją apie tiriamą asmenį ir jo aplinką, o jeigu šis asmuo atsisako tirtis poligrafu, daroma išvada, kad šis asmuo gali kelti grėsmę valstybės saugumui.“

Skelbiu šį Lietuvos Respublikos Seimo priimtą įstatymą.

